Cuneiform Tablet Kt v/k 19 (AKT 3 89)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ša ki-ma i-a-tí ù lá-li-a a-na lá-li-a qí-bi-ma um-ma en-um-a-šùr-ma a-na-kam i-na me-er-e um-mì-a-nim ša ú-sà-li-ú-ni-ni ku-a-tí aṣ-ba-at-kà um-ma a-na-ku-ma a-na DUMU um-mì-a-nim ù a-na KÙ.BABBAR 10 GÍN ù 0.33333 ma-na a-na gám-ri-kà ù ú-ku-ul-tí-kà ša a-na-num ù a-lá-num e-na-a lá il₅-mì-na ga-mar-kà ú-ku-ul-ta-kà ù da-at-kà ša a-dí a-li-ma ta-lu-ku ša-bu-a-tí ù um-ma a-ta-ma a-ṣé-er ṭup-pì-im da-nim ša a-lim{ki} ša na-áš-a-ku-ni ù a-na-ku i-dí-a a-da-an-ma ki-ma DAM.GÀR-ri-im a-li KÙ.BABBAR 1 GÍN ša-lim-a-šùr i-dí-nu ú-ša-da-an a-ta i-na ḫa-ḫi-im iš-tí a-šur-lá-ma-sí DUMU ša-ba-ḫa-nim i-na KÙ.BABBAR ù ṣí-ib-tí-šu a-na e-ṣa-tim ta-mì-gi₅-ir áš-me-ma li-bi ki-ma KÙ.BABBAR 10 ma-na im-ta-ra-aṣ ki-ma a-ḫi-um úz-ni ip-té-ú a-ta na-áš-pár-ta-kà a-šu-mì KÙ.BABBAR šu-a-tí ú-lá ta-áš-ta-áp-ra-am ù té-er-ta-kà-ma iš-tù tù-ṣú-ni ú-lá i-tal-kam i-na mì-ma lu-qú-ti ší-a-tí ša ṭup-pu ḫa-ru-mu-ni ša DAM.GÀR iḫ-da-ma KÙ.BABBAR ù ṣí-ba-sú ša-áš-qí-lá a-pu-na a-na e-ṣa-tim la ta-ma-ga-ra-ma li-bi₄ lá i-ma-ra-aṣ a-na ṭup-pè-e ša áš-pu-ra-ni iḫ-da-ma qí-ša-šu-nu-ma šé-bi₄-lá-nim ù a-na mì-ma a-ṣé-er a-wi-il₅-tim áš-pu-ra-ni lu ta-dí-in-ma lu-ub-lu-nim a-na ku-bu-ur-na-at e-tí-qá-ma lá-ma ša-lim-a-šur e-tí-qú mì-ma i-šu-ú ṣa-ba-at